Diari Oficial de la Generalitat Valenciana


Sumari del DOGV 4906, del 20-12-2004 (2004/12431)

Notificació a Ernesto Furió Navarro de la regularització registral o inici del procediment d'extinció de la Fundació Vicente Roig Martínez.
-------------------------------------------------------------------------------------------------------------------------------------------

### Dades del document

Número de DOGV
:   4906

Data del DOGV
:   20-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12082


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Ernesto Furió Navarro de la regularització registral o inici del procediment d'extinció de la Fundació Vicente Roig Martínez. [2004/M12020]
  
A la vista de les dades que hi ha al Registre de Fundacions de la Comunitat Valenciana, es desprén que la Fundació Vicente Roig Martínez no ha presentat comptes ni pressupostos econòmics anuals des de l'exercici de l'any 2000.
  
Així mateix, no hi ha constància de funcionament de la Fundació, ni del compliment dels seus fins fundacionals, què està obligada per les disposicions legals en la matèria: Llei 8/1998, de 9 de desembre, de Fundacions, de la Comunitat Valenciana i la Llei 50/2002, de 26 de desembre, de Fundacions.
  
Tampoc no consta cap sol·licitud, ni documentació acreditativa, que pogueren justificar, si fa el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o extinció d'esta.
  
Les esmentades omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la seua situació, o, si es produïx, sol·licitar la seua extinció, d'acord amb allò que ha sigut establit per la normativa, i es podrà, si no n'hi ha, instar la corresponent resolució judicial d'extinció per esta administració.
  
Per no haver-se pogut practicar la notificació personal d'este acte administratiu, és procedent la seua publicació en el Diari Oficial de la Generalitat Valenciana, així com al tauler d'edictes de l'Ajuntament del seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i perquè es puga tindre coneixement íntegre i quede constància d'esta, podrà efectuar-se personació en el termini de 10 dies, comptadors des de l'endemà de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, al Servici d'Entitats Jurídiques de la Conselleria de Justícia i Administracions Públiques, carrer de l'Historiador Chabàs, número 2, de València.
  
Així mateix, es concedix un termini de 10 dies, comptadors a partir de l'endemà de la present publicació o de la personació, si fa el cas, perquè, de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o les justificacions que estime convenients.
  
Acte: regularització registral o inici del procediment d'extinció de la Fundació Vicente Roig Martínez.
  
Interessat: Ernesto Furió Navarro.
  
Últim domicili conegut: carrer de Ciril Amorós, número 80, 46712 València.
  
València, 15 de novembre de 2004.- El secretari autonòmic de Justícia i Interior: Fernando de Rosa Torner.
  
Conselleria de Justícia i Administracions Públiques